**H O T Ă R Â R E**

**privind modificarea Hotărârii Consiliului Județean Cluj nr. 182/2017 pentru aprobarea Proiectului ”Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” și a cheltuielilor legate de proiect**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 185 din 26.10.2021 privind modificarea Hotărârii Consiliului Județean Cluj nr. 182/2017 pentru aprobarea Proiectului ”Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” și a cheltuielilor legate de proiect,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 29585/21.10.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 29589 / 21.10.2021 şi Avizul cu nr. 29585 din 28.10.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 3210/15.10.2018 aferent Proiectului ”Creșterea eficienței energetice la clădirile Sectiei Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca, cod SMIS 115794”;
* Contractul de servicii și lucrări nr. 28364/244 din 19.08.2020 încheiat cu S.C. DE CONSTRUCT PROJECT CONSULT S.R.L.;
* Proiectul tehnic al investiției ”Creșterea eficienței energetice la clădirile Sectiei Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” recepționat cu Procesul-verbal de recepție nr. 28441 din 03.08.2021;
* Programul Operațional Regional 2014 – 2020 adoptat de Comisia Europeană (CE) pe data de 23 iunie 2015;
* Ghidul solicitantului ”Condiții specifice de accesare a fondurilor în cadrul apelurilor de proiecte POR/2016/3/3.1/B/1/7REGIUNI și POR/2016/3/3.1/B/1/BI”, aprobat prin Ordinul nr. 3288/2016, cu modificările și completările ulterioare;

Luând în considerare prevederile:

* art. 2 și art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156 și ale art. 215-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (4) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 199 alin. (1) din Legea privind reforma în domeniul sănătății nr. 95/2006, republicată, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Hotărârii Consiliului Județean Cluj nr. 152/2012 pentru aprobarea Strategiei de dezvoltare a județului Cluj pentru perioada 2014 – 2020;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 182/2017 pentru aprobarea Proiectului ”Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” și a cheltuielilor legate de proiect,modificată prin Hotărârile Consiliului Județean Cluj nr. 112/2018 și nr. 38/2020, se modifică după cum urmează:

1. Articolul 2 se modifică și va are următorul cuprins:

**"Art. 2.** Se aprobă valoarea totală a Proiectului ”Creșterea eficientei energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” în cuantum de 4.627.420,35 lei (inclusiv TVA)."

2. Articolul 3 se modifică și are următorul cuprins:

"**Art. 3.** Se aprobă contribuția proprie a Județului Cluj, compusă din 2% din valoarea eligibila a proiectului, în cuantum de 37.260,38 lei (inclusiv TVA), reprezentând cofinantarea Proiectului ”Creșterea eficienței energetice la clădirile Secției Pediatrie II, Corpurile C1 și C2 din cadrul Spitalului Clinic de Urgență pentru Copii Cluj-Napoca” și din cheltuielile neeligibile ale proiectului, în cuantum de 2.764.401,67 lei (inclusiv TVA)."

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. III.** Prezenta hotărâre se comunică Direcţiei Generale Buget-Finanţe, Resurse Umane; Direcției Dezvoltare și Investiții; Spitalului Clinic de Urgență pentru Copii Cluj-Napoca, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 180 din 28 octombrie 2021**

*Prezenta hotărâre a fost adoptată cu 28 de voturi “pentru” și 4 ”abțineri, fiind astfel respectate prevederile legale privind majoritatea de voturi necesară.*